I. Ruginienės ministrų kabinetas

Ingos Ruginienės ministrų kabinetas – 20-asis Lietuvos vyriausybės kabinetas nuo nepriklausomybės atkūrimo 1990 m.

 Istorija 

 Nominacija ir koalicijos formavimas 

 LSDP prezidiumo balsavimas: I. Ruginienės nominacija 
2025 m. liepos 31 d., kilus skandalui dėl artimos aplinkos verslo ryšių, ministras pirmininkas Gintautas Paluckas paskelbė apie atsistatydinimą iš pareigų.Gintautas Paluckas atsistatydina iš premjero ir LSDP pirmininko pareigų (atnaujintas) Dėl susidariusios politinės krizės Lietuvos socialdemokratų partija (LSDP) 2025 m. rugpjūčio 6 d. surengė balsavimą dėl naujo kandidato į vyriausybės vadovo postą. LSDP prezidiumo posėdyje nebuvo teikiama labiausiai tikėtina Seimo vicepirmininko Juozo Oleko kandidatūra, o tuometis susisiekimo ministras Eugenijus Sabutis paskutinę akimirką atsisakė dalyvauti svarstyme. Posėdyje buvo pristatyta vienintelė kandidatė – socialinės apsaugos ir darbo ministerijos vadovė Inga Ruginienė. Už jos kandidatūrą balsavus daugumai prezidiumo narių, ji buvo nominuota į ministro pirmininko pareigas.Sprendimas priimtas: socialdemokratai į premjerus deleguoja Ingą Ruginienę Po kelių susitikimų LSDP iškeltą nominaciją dekretu Seimui pateikė prezidentas Gitanas Nausėda. 2025 m. rugpjūčio 26 d. Seimui pritarus prezidento teikimui, I. Ruginienė tapo trečiąja moterimi išrinkta eiti Lietuvos ministrės pirmininkės pareigas (po Kazimiros Danutės Prunskienės 1990 m. ir Ingridos Šimonytės 2020 m.).Seimas pritarė Ingos Ruginienės kandidatūrai į Ministro Pirmininko pareigas

 Koalicijos formavimas 
19-ajam ministrų kabinetui pabaigus darbą, neteko galios ir iki tol galiojęs koalicinės sutarties dokumentas. Netrukus LSDP, turėdama didžiausią mandatų skaičių, subūrė derybinę grupę ir pradėjo konsultacijas su kitomis politinėmis jėgomis. 2025 m. rugpjūčio 17 d. šios partijos taryba nutarė formuoti naują valdančiąją koaliciją kartu su „Nemuno aušros“ (NA) ir Lietuvos valstiečių, žaliųjų ir krikščioniškų šeimų sąjungos (LVŽKŠS) frakcijomis, atsisakydama ankstesnės partnerystės su Demokratų sąjunga „Vardan Lietuvos“.Socialdemokratai valdančiąją daugumą formuoti kviečia „aušriečius“ ir „valstiečius“ Po beveik savaitę trukusių derybų, 2025 m. rugpjūčio 25 d., partneriai pasirašė naująją koalicinę sutartį ir pasidalijo ministerijų portfelius.Naujoji koalicija sudėjo parašus: išsidalintos ministerijos ir kiti postai

2025 m. rugsėjo 25 d. prisiekė 20-oji Lietuvos Respublikos Vyriausybė, pareigas eiti pradėjo Ministrė Pirmininkė Inga Ruginienė ir jos vadovaujamas Ministrų kabinetas. Dalis ankstesnės Rimanto Šadžiaus laikinosios vyriausybės ministrų liko eiti savo pareigas naujoje vyriausybėje. 2025 m. rugsėjo 26 d. I. Ruginienės atstovo spaudai pareigas pradėjo eiti Ignas Dobrovolskas.

 Kultūros ministerijos krizė ir ministro pasitraukimas   

Prisiekus Vyriausybei, Kultūros ministru buvo paskirtas Ignotas Adomavičius.  
Nuo paskyrimo dienos jo kandidatūra susilaukė aštrios kritikos ir protestų iš kultūros bendruomenės, kuriuose buvo keliami klausimai dėl jo kompetencijos, ryšių su kultūros sektoriumi ir partinių įtakų ministerijos valdyme. 2025 m. spalio 3 d. Adomavičius paskelbė apie atsistatydinimą, motyvuodamas sprendimą tuo, kad patiriamas išorinis spaudimas, šeimai kylantis nesaugumas bei intensyvios polemikos nebeleido tęsti darbo konstruktyviai.  Išdirbęs poste tik 8 dienas, jis tapo trumpiausiai dirbusiu ministru Lietuvos istorijoje.  
Ankstesnis rekordas priklausė finansų ministrui Rolandui Matiliauskui, 1996–1997 m. dirbusiam 77 dienas. Nepaisant ministro pasitraukimo, kultūros bendruomenės protestai ir streikai nebuvo atšaukti, kol nebus garantuota didesnė skaidrumo ir dialogo atsakomybė ministerijoje.

 Krašto apsaugos biudžeto krizė ir ministrės pasitraukimas 
2025 m. spalio 22 d. Dovilė Šakalienė, Lietuvos krašto apsaugos ministrė ir socialdemokratė, paskelbė atsistatydinanti, teigdama nebeturinti premjerės Ingos Ruginienės ir partijos pirmininko Mindaugo Sinkevičiaus pasitikėjimo. Ministrė tvirtino nematanti galimybių dirbti tokioje aplinkoje.https://bns.lt/naujiena/dovile-sakaliene-sako-priemusi-sprendima-trauktis-is-pareigu-dar-papildytas-eisnfnbi

Atsistatydinimas siejamas su Ingos Ruginienės kritika po KAM susitikimo su apžvalgininkais, kai viešai paskelbta, esą Vyriausybė neketina laikytis įsipareigojimo gynybai skirti 5 proc. BVP. Po susitikimo vykusio Spalio 14 d. finansų ministerija paskelbė naują KAM biudžetą - 5,38 proc. BVP.https://bns.lt/naujiena/skirtingai-suprantame-gynybos-stiprinima-dovile-sakaliene-issiunte-atsistatydinimo-pareiskima-papildytas-potrba67

Vyriausybės vadovė taip pat pranešė apie sprendimą nušalinti Krašto apsaugos ministeriją nuo gynybos pramonės kuravimo klausimų. Premjerė teigė, kad jai kyla klausimų dėl D. Šakalienės sąsajų su gynybos pramone.https://bns.lt/naujiena/skirtingai-suprantame-gynybos-stiprinima-dovile-sakaliene-issiunte-atsistatydinimo-pareiskima-papildytas-potrba67

 Kabinetas 
 Vyriausybėje dirbančios partijos 





 Sudėtis 
Šie ministrai dirba dvidešimtajame ministrų kabinete:
MinisterijaMinistrasPolitinė partijaLaikotarpisNuoIkiMinistras pirmininkas120x120pxInga RuginienėLSDP2025 m. rugsėjo 25 d.Aplinkos Kastytis ŽuromskasNA2025 m. rugsėjo 25 d.Ekonomikos ir inovacijų120x120pxEdvinas GrikšasLVŽKŠS2025 m. rugsėjo 25 d.Energetikos100x100pxŽygimantas VaičiūnasNepartinis(deleguoja LSDP)2025 m. rugsėjo 25 d.Finansų87x87pxKristupas VaitiekūnasLSDP2025 m. rugsėjo 25 d.Krašto apsaugos111x111pxDovilė ŠakalienėLSDP2025 m. rugsėjo 25 d.2025 m. spalio 22 d.96x96pxl. e. p. Vladislav KondratovičLSDP2025 m. spalio 22 d.2025 m. lapkričio 11 d.119x119pxRobertas KaunasLSDP2025 m. lapkričio 11 d.KultūrosIgnotas AdomavičiusNA2025 m. rugsėjo 25 d.2025 m. spalio 3 d.107x107pxl. e. p. Raminta PopovienėLSDP2025 m. spalio 4 d.2025 m. lapkričio 11 d.119x119pxVaida AleknavičienėLSDP2025 m. lapkričio 11 d.Socialinės apsaugos ir darbo120x120pxJūratė ZailskienėLSDP2025 m. rugsėjo 25 d.Susisiekimo117x117pxJuras TaminskasLSDP2025 m. rugsėjo 25 d.Sveikatos apsaugos106x106pxMarija JakubauskienėNepartinis(deleguoja LSDP)2025 m. rugsėjo 25 d.Švietimo, mokslo ir sporto107x107pxRaminta PopovienėLSDP2025 m. rugsėjo 25 d.Teisingumo 107x107pxRita TamašunienėLVŽKŠS2025 m. rugsėjo 25 d.Užsienio reikalų 107x107pxKęstutis BudrysNepartinis(deleguoja LSDP)Su prezidento parama2025 m. rugsėjo 25 d.Vidaus reikalų96x96pxVladislav KondratovičLSDP2025 m. rugsėjo 25 d.Žemės ūkioAndrius PalionisNepartinis(deleguoja NA)2025 m. rugsėjo 25 d.

 Išnašos 

Kategorija:Lietuvos ministrų kabinetai